jkorsvik/nowiki_second_scrape_merged huggingface dataset:
Fylkesvei 6490

Fylkesvei 6490 (Fv6490) går mellom Fannrem og Sjølberg i Orkland kommune.
Før Trøndelag fylke ble opprettet 1. januar 2018 hadde veien betegnelsen fylkesvei 471 (Sør-Trøndelag).


== Kommuner og knutepunkter ==

 Orkland
Blåsmovegen 

 Blåsmo Monsetjårvegen 


== Eksterne lenker ==
Vegvesenets vegkart
Kartverkets norgeskart

(no) Statens vegvesen – trafikkmeldinger Fv6490
(no) Statens vegvesen – trafikkmeldinger
Stolt-Nielsen

Stolt-Nielsen Ltd. (OSE: SNI NASDAQ: SNSA), tidligere Stolt Tankers and Terminals, er et norsk-luxemburgsk selskap som driver med shipping og oppdrett. Selskapet ble grunnlagt av haugesunderen Jacob Stolt-Nielsen (1931–2015) i 1959 og er registrert på Bahamas. Det er morselskap til Stolt-Nielsen Inc. i USA. 
Gruppen eier Stolt Tankers (omkring 150 skip), Stolthaven Terminals (omkring tyve depot over hele verden), Stolt Tank Containers (utleie av containere for kjemikalier og flytende matvarer som oljer og vin), Stolt Sea Farm (fiskeoppdrett), Stolt Bitumen Services (distribusjon av bitumen, et asfaltstoff) og Stolt-Nielsen Gas (siden 2007).


== Stolt Tankers ==
Et av underselskapene er Stolt Tankers, som ifølge firmaet i 2016 har rundt 150 tankskip. Blant de første var
Stolt Avenir (ex-Fossvik, kjøpt 1961), 
Stolt Victor (ex-Ringerd, kjøpt 1962),
Stolt Condor,
Stolt Atlantic.

		


== Referanser ==


== Eksterne lenker ==
(en) Offisielt nettsted 
(en) Stolt-Nielsen – kategori av bilder, video eller lyd på Commons
Mark Evans

Mark Whitmore Evans (født 2. mars 1956) var bassist i det australske tungrockbandet AC/DC. 
Han var medlem fra 1975 til mai 1977, da han forlot bandet på grunn av «musikalske uenigheter» og uoverenstemmelser med brødrene Malcolm og Angus Young. Han ble erstattet av Cliff Williams. Fra 2017 er han bassist i det australske rockebandet Rose Tattoo.


== Diskografi (utvalg) ==
AC/DC – TNT (1975)
AC/DC – High Voltage (1976)
AC/DC – Dirty Deeds Done Dirt Cheap (1976)
AC/DC – Let There Be Rock (1977)
AC/DC – '74 Jailbreak (1984)
Finch – Nothing to Hide (1978)
Contraband – Contraband (1979)
Dave Tice & Mark Evans – Brothers in Arms (2011)


== Referanser ==


== Eksterne lenker ==
(en) Mark Evans (musician) – kategori av bilder, video eller lyd på Commons 
(en) Mark Evans på Discogs 
(en) Mark Evans på MusicBrainz 
(en) Mark Evans på AllMusic
Noatun

Noatun (norrønt Nóatún), i norrøn mytologi guden Njords bolig. 


== Kilder ==
Njord i Nordisk familjebok (2. utgave, 1913)
Sleazerock

Sleazerock er en undersjanger eller en videreutvikling av glamrock og med røtter i rock and roll og påvirkning fra punk og hardrock. Sleazerock som begrep er engelsk, sammensatt av sleaze («skitten, ufyselig, korrupt, umoralsk») og rock. Det begynte i California og Storbritannia på 1980-tallet, og som musikalsk sjanger er det mest med holdning å gjøre enn spillestil. Sangene er i seg selv opprørske, aggressive og tidvis rett ut ekle.Det var det amerikanske hardrock-bandet Guns N' Roses som først utviklet sjangeren. På 1980-tallet var glamrock/glam metal («pop-glam») den mest populære formen for hardrock, og sleazerock oppsto da som et alternativ, og var basert på mer tradisjonell hardrock enn glam-metal. Tross dette, har glam og sleaze mye samme opphav. Ironisk nok opererte mange av de samme bandene innen begge sjangrene. Ved siden av Guns N' Roses, er andre sleazeband Hanoi Rocks, Kiss, Alice Cooper, New York Dolls, Aerosmith, L.A. Guns og Vain.


== Referanser ==
.mn

.mn er Mongolias nasjonale toppnivådomene (ccTLD) for Internett. Det administreres av Datacom.
En del andrenivå-domener er reservert for spesiell bruk, så som:

.gov.mn – regjeringsinstitusjoner
.edu.mn – utdannelsesinstitusjoner
.org.mn – non-profit organisasjonerDen amerikanske staten Minnesota benytter seg også av domenet, men i begrenset omfang.
registreringsenheten krever vanligvis ikke spesifikke andrenivå domener. Per 2006 støtter registreringsenheten ennå ikke bruk av Internasjonaliserte domenenavn.


== Se også ==
Domenenavn
Landskoder (internett)
Toppnivådomene


== Eksterne lenker ==
.mn domenets navneregistreringsenhet
IANA .mn whois informasjon
Skrumplever

Skrumplever, eller levercirrhose (av gresk kirrhos som betyr gul), er en leversykdom. Skrumplever består i at leverens celler gradvis ødelegges, slik at den ikke lenger kan utføre sine livsviktige funksjoner. Gulsott er et vanlig symptom. Innskrumpingen fører også til blokkering av portvenen, som fører blod til leveren, og som kan føre til væske i bukhulen (ascites eller bukvattersott). Skrumplever kan skyldes forskjellige leverlidelser, men mange giftstoffer tas opp og brytes ned i leveren, og det forklarer hvorfor leveren kan skades ved overbelastning eller forgiftning. Den vanligste årsak til skrumplever er misbruk av alkohol.
Dalen

Dalen er et tettsted og administrasjonssenteret i Tokke kommune i Telemark. Tettstedet har 532 innbyggere per 1. januar 2022, og ligger lengst vest ved innsjøen Bandak, rundt og på elvedeltaet der elva Tokke har sitt utløp. Dalen er vestre ende av Telemarkskanalen, og tettstedet har derfor betydelig turisttilstrømming om sommeren. Blant de kjente turistfasilitetene er «eventyrhotellet» Dalen Hotel som stod ferdig i 1894 og veteranskipene MS «Henrik Ibsen» og MS «Victoria» som går på kanalen, mellom Dalen og Skien. 

Inne i fjellet ved Dalen ligger Tokke kraftverk. Tokkeverkene regulerer den øverste vestre greinen av Skiensvassdraget. De ble bygd ut i fire etapper og stod ferdig i 1979. Fra Hardangervidda og ned til Bandak er det et fall på 1 000 meter. Fjellsidene på hver side av tettstedet er bratte og det er en serie med krappe hårnålssvinger på fylkesvei 450 både på nordsiden (mot Eidsborg og Høydalsmo) og sørsiden (mot Skafså og Åmdals Verk).
På begynnelsen av 1900-tallet ble en rekke molybden-forekomster utnyttet i Telemark, blant annet Dalen og Bandaksli.
Eidsborg stavkirke ligger nordøst for Dalen, langs fylkesvei 450.

		
		


== Referanser ==


== Eksterne lenker ==
Informasjon om Dalen
Herdis Maria Siegert

Herdis Maria Siegert (født 17. april 1955, død 7. desember 2012) var en norsk fotograf. Hun var bostatt på Tjøme i Vestfold. Siegert arbeidet som fotokunstner fra 1970-tallet. Hun vant Fotografiprisen i 2003. I 2007 hadde Siegert en stor utstilling på Haugar Vestfold Kunstmuseum i Tønsberg.


== Referanser ==
Europavei 95

Europavei 95 går mellom St. Petersburg i Russland og Merzifon i Tyrkia.
Hele traséen: St. Petersburg – Pskov – Gomel – Kyiv – Odessa ... Samsun – Merzifon. Strekningen inkluderer en sjøforbindelse over Svartehavet mellom Ukraina og Tyrkia på rundt 731 km, denne blir ikke betjent. 


== Knutepunkter ==


== Eksterne lenker ==
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene
Fiskepinner

Fiskepinner eller fiskefingre er en matrett hovedsakelig bestående av hvit fisk. Andre vanlige ingredienser er hvetemel, maismel, vann, olje, gjær, bakepulver, salt og krydder. Fiskepinner er tilgjengelig som frossenvare i matbutikker.
Fiskepinner stammer fra England der de ble produsert for første gang den 26. september 1955 på en fabrikk i Norfolk. Produktet skal ha blitt utviklet delvis for å få avsetning på all torsken som ble fisket av yrkesfiskere. Briter spiser mer enn 1,5 millioner fiskepinner daglig (per 2015).


== Norge ==

I Norge vet man ikke eksakt når fiskepinner ble produsert for første gang, men fabrikanten Findus har bildemateriale som kan dateres tilbake til ca. 1955.Fiskepinner selges i dag under flere kjente varemerker og under de ulike matvarekjedenes egne varemerker.


== Referanser ==


== Eksterne lenker ==
(en) Fish fingers – kategori av bilder, video eller lyd på Commons 
(en) Fish finger – galleri av bilder, video eller lyd på Commons
Storumans lufthavn

Storumans flygplats er en flyplass som ligger i Storuman i Sverige (35 km fra Storuman by).


== Ruter og selskaper ==
Det er fra juni 2010 ingen planlagt flytrafikk ved flyplassen.


== Historie ==
Den ble bygget som en militær flybase (kalt Gunnarn), og dermed den relativt lange rullebanen. Planlagt passasjer-trafikk begynte i 1993. Regjeringen og luftfartsmyndighetene bestemte seg for ikke å støtte trafikken økonomisk fra høsten 2008. Årsaken er at Vilhelmina lufthavn ligger bare 75 km fra Storuman sentrum. Hemavan flyplass ligger også i Storuman kommune.
Flytrafikken kunne ikke fortsette uten offentlig støtte. Kommunen mente det var viktig å ha egen flyplass, og finansierte en flygeleder fra 2009. Den 18. januar 2010 besluttet Storuman kommune å slutte å støtte flytrafikken og å avslutte avtalen med Avion Express.  Trafikken fortsatte med bare en flytur per dag til juni 2010 da all planlagt trafikk endte.


== Referanser ==


== Kilder ==
Storuman destinations


== Eksterne lenker ==
Flyplassens webbplass
Slaget ved Kasserinepasset

Slaget om Kasserinepasset fant sted under andre verdenskrig, under felttoget i Tunisia. Dette var et i en rekke slag som ble utkjempet om Kasserinepasset, en tre kilometer bred åpning i Atlasfjellene vest i Tunisia. Aksemaktenes styrker var fremst den tysk-italienske panserarmé (den reorganiserte tyske panserarmé i Afrika) under general Erwin Rommel og den femte panserarmé under general Hans-Jürgen von Arnim. Den allierte styrken kom for det meste fra 2. amerikanske korps under generalmajor Lloyd Fredendall, en del av den britiske 1. armé.
Slaget ved Kasserinepasset var det første større slaget mellom tyske og amerikanske styrker under andre verdenskrig. De uerfarne amerikanske troppene ble dårlig ledet, fikk store tap og ble presset over 80 kilometer tilbake fra sine utgangsposisjoner vest av passet ved Faid. Slaget har siden blitt omtalt som første gang amatørene møtte de profesjonelle. Etter slaget gjennomførste US Army en rekke endringer, fra organisering av enheter til skifte av kommandanter. I påfølgende møter med tyske soldater var de amerikanske styrkene merkbart bedre i kamp.


== Eksterne lenker ==
Artikkel i Leaders & Battles Database (engelsk)
Kasserine Pass Battles – ebok om slaget fra US Army (engelsk)
Talk

Talk er et mineral med hvit eller lysegrønn farge. Den kjemiske formelen er Mg3(OH)2Si4O10. Hardheten etter Mohs skala er 1. 
Som tilsetningsstoff i matvarer betegnes talk med E-nummeret E 553b.
Talkpulver er ofte brukt i kollisjonsputer for biler.
I Altermark nord for Ranafjorden i Nordland er det ei talkgruve (i drift 1932 - 2010).
Talk brukes til å lage blant annet kosmetikk og det som på svensk kalles babypuder, tradisjonelt kjent i Norge som talkumpulver.


== Se også ==
Kleberstein


== Eksterne lenker ==
(en) Talc – kategori av bilder, video eller lyd på Commons
Iste

Iste er nedkjølt te, gjerne tilsatt isbiter, sitronsaft eller limejuice og litt sukker. Drikken skal ha blitt funnet opp i 1904 av den amerikanske kjøpmannen Richard Belchynden.Denne drikken var populær som tørstedrikk for sjøfolk som seilte i varme farvann. Teen ga stimulans, sukkeret inneholdt energi og sitrussaften inneholdt C-vitamin. Den er lett å lage selv.
Alle slags teer kan brukes som råvare for iste, det er et spørsmål om smakspreferanser.
I tillegg til «ekte vare», hjemmelaget iste brygget og kjølt på ordinær måte, er fabrikkprodusert iste også blitt et viktig produkt i dagligvare-, servicehandel og kiosker - etter hvert også i Norge. Drikkeklar iste selger både i flasker og pappkartonger. Iste markedsføres også i pulverform pakket i poser, som røres ut i kaldt vann. 


== Iste av frukt og bær ==
På samme måte som varme drikker med uttrekk av frukter og bær feilaktig kalles te (jordbærte/sitronte) kalles de tilsvarende kalde drikkene iste. Populære smaker for denne type iste er i tillegg til de nevnte: Fersken, bringebær, mango og lime.
I tillegg til merker som Lipton og Snapples (Dr Pepper) har også TINE drikkeklar iste på markedet i Norge, både med te- og fruktsmaker.


== Se også ==
Iskaffe


== Referanser ==
John Alcock

John Alcock er navnet til flere personer:

John Alcock (biskop) (ca. 1400–1500)
John Alcock (flyver) (1892–1919)
Lough Swilly

Lough Swilly (Loch Súilí på irsk) er en fjord (ria) på nordkysten av øya Irland. Fjorden ligger i grevskapet Donegal i Irland, og skiller Inishowenhalvøya i vest fra resten av det nordlige Donegal.
Ved fjordmunningen i nord ligger nesene Fanad Head og Dunaff Head. Blant tettstedene som ligger ved fjorden finner vi Buncrana på Inishowensiden og Rathmullan på vestsiden. Innerst i fjorden ligger Letterkenny.
Ved to anledninger har fjorden spilt en viktig rolle i irsk historie. Det var fra Lough Swilly den såkalte jarlenes flukt fant sted, da Hugh O'Neill, 2. jarl av Tyrone og Rory O'Donnell, 1. jarl av Tyrconnel flyktet fra Irland i september 1607 etter et mislykket opprør. I oktober 1798 ble en fransk flåtestyrke som forsøkte å sette i land Wolfe Tone og tropper som skulle støtte det irske opprøret, men ble avskåret ved fjordmunningen.
Fjorden ble brukt som et ankringssted for Royal Navy under første verdenskrig. Restene av befestninger som britene bygde for å beskytte fjorden kan fortsatt sees ved Lenan Head (i dag et museum) og utenfor Buncrana.  Lough Swilly var en av tre britiske traktathavner etter den anglo-irske traktat fra 1921, og var under britisk kontroll som flåtebase til 1938.


== Referanser ==


== Eksterne lenker ==
(en) Lough Swilly – kategori av bilder, video eller lyd på Commons
Alderneys flagg

Alderneys flagg består av en hvit duk med et rødt kors der øyens våpen er satt inn på en skive over korsmidten. Flagget er i størrelsesforholdet 1:2. Det ble godkjent av dronning Elizabeth II 20. desember 1993, men daterer fra 1906. 
Det røde korset i hvit flaggduk, georgskorset, er Englands flagg og viser at Alderney er en besittelse under den engelske kronen. Alderneys våpen består av en opprett kronet løve som holder en kvist. I flagget er løven plassert på en grønn skive med ornamentert kant. 


== Litteratur ==
Graham Bartram: British Flags and Emblems, 2004
.ca

.ca er Canadas nasjonale toppnivådomene (ccTLD) for Internett. 


== Historie ==
Domenenavnet ble opprinnelig tildelt av Jon Postel, operatør ved Internet Assigned Numbers Authority (IANA), til John Demco fra University of British Columbia (UBC) i 1988. 
På den årlige canadiske internettkonferansen i Halifax, Nova Scotia i 1997, bestemte det canadiske internettsamfunnet å gjennomføre en reform av registreringsenheten for .ca, med det for øye å liberalisere registreringsprosedyrene og å oppnå en betydelig forbedring i behandlingstidene.
CIRA, (Canadian Internet Registration Authority) er et non-profit canadisk selskap som er ansvarlig for å betjene toppnivådomenet .ca  i dag. Det overtok betjeningen av .ca den 1. desember 2000 fra UBC.


== Registrering ==
Registranter kan enten registrere domener på andre nivå (f.eks. example.ca) eller på tredje nivå i et av de geografiske subdomenene på andre nivå som er definert av registreringsenheten (f.eks. example.ab.ca).
Alle .ca registreringer må bestilles gjennom en sertifisert registreringsenhet for domenenavnet.


=== Subdomener på andre nivå ===
De ovenfor nevnte geografiske subdomenene på andre nivå er en historisk overlevning fra tiden før CIRA styrte .ca-domenet.  Føderalt inkorporerte selskaper kunne da ha et .ca domene, mens provinsielt inkorporerte selskaper måtte benytte provinsens eget domene, som .mb.ca.  For øyeblikket kan hvilket som helst selskap registrere et domene med et selvvalgt navn, direkte etterfulgt av .ca

.ab.ca — Alberta
.bc.ca — Britisk Columbia
.mb.ca — Manitoba
.nb.ca — New Brunswick
.nf.ca — Newfoundland (nye registreringer aksepteres ikke lenger. Erstattet av .nl.ca)
.nl.ca — Newfoundland og Labrador
.ns.ca — Nova Scotia
.nt.ca — Northwest Territories
.nu.ca — Nunavut
.on.ca — Ontario
.pe.ca — Prince Edward Island
.qc.ca — Quebec
.sk.ca — Saskatchewan
.yk.ca — Yukon (Registreringer aksepteres ikke lenger, domenet suspendert)


=== Krav til lokal tilstedeværelse ===
Registranter av .ca domener må tilfredsstille krav om canadisk tilstedeværelse som definert av registreringsenheten. Eksempler på gyldig tilstedeværelse er:

En canadisk borger over myndig alder.
En permanent bosatt innbygger i Canada,
En juridisk anerkjent canadisk organisasjon,
En innbygger tilhørende Canadas urinnvånere.
En indianerstamme som definert i den canadiske indianerloven.
En utlending bosatt i Canada som innehar et registrert canadisk varemerke.
Den canadiske regjering og dens avdelinger.
Dronning Elizabeth II.


== Se også ==
Domenenavn
Landskoder (internett)
Toppnivådomene


== Eksterne lenker ==
IANA .ca whois informasjon
CIRA – Det Canadiske Internettrregistreringskontor
List of .ca sertifisert registrarer
Kelly Sinoski, Vancouver Sun: Skaperen av .ca feirer 20 år på nettet
Pantone

Pantone LLC er et firma basert i Carlstadt, New Jersey, USA som er særlig kjent for sitt fargereferansesystem Pantone Matching System (PMS). De gir ut en vifteformet katalog som brukes i trykkerier og av grafiske designere. Katalogen inneholder trykte prøver av 1114 farger, sammen med oppskrifter på hvordan trykkeriet kan blande seg fram til de tilsvarende trykkfargene ut fra 15 utgangsfarger. Firmaet tilvirker også fargestoffer for industrien, både til bruk i trykkfarger, maling, tekstiler og plast. Firmaet ble etablert i 1962.
Pantone Matching System benyttes ofte for å fastsette offisielle referanser for fargene i flagg.


== Eksterne lenker ==
(en) Offisielt nettsted 
(en) Pantone – kategori av bilder, video eller lyd på Commons 
Pantones fargesystem
ISSF 25 meter standardpistol

25 m standardpistol, også kjent som ISSF finpistol, er et internasjonalt skyteprogram som i Norge arrangeres av Norges Skytterforbund. Finpistol omfatter pistoler 5,6 mm (kaliber .22), og må kunne ta minst 5 skudd, 6 skudd hvis den skal brukes fullt ut til feltskyting.
Godkjent våpen må ikke veie mer enn 1400 g med alt tilbehør, løpet skal ikke være lengre enn 153 mm, avstanden mellom for og baksiktet skal ikke være lengre enn 220 mm, avtrekksvekten skal være på minst 1000 g, og våpenet skal gå ned i en målekasse med dimensjonene 300 x 150 x 50 mm.


== Eksterne lenker ==
Regler Arkivert 8. juli 2016 hos Wayback Machine. på skyting.no
Royal Air Force Ensign

Royal Air Force Ensign er flagget for det britiske luftforsvaret. Det er laget etter mønster av britiske maritime flagg, de såkalte red ensigns og blue ensigns. Det har etter disse forbildene Storbritannias unionsflagg i kantonen av en flaggduk som har flyvåpenets gråblå farge. Det britiske identifikasjonsmerket for militære fly er plassert i flaggets frie ende.
Flagget ble innført i 1920.


== Litteratur ==
Graham Bartram: British Flags and Emblems, 2004


== Eksterne lenker ==
Royal Air Force – Ensign History
Pistolskyting

Pistolskyting er en idrett hvor håndvåpen benyttes.


== Forbund ==
Det drives pistolskyting innen flere forbund i Norge:

Dynamisk Sportsskyting Norge (DSSN) - IPSC, sivilpistol, steel challenge
Norges Skytterforbund (NSF) - bane, felt, PPC
Norges Metallsilhuettforbund (NMF) - silhuettpistol, silhuettfelt
Norsk reservistforbund (NROF)
Norsk Svartkruttunion (NSU)
Scandinavian Western Shooters (SWS)


== Eksterne lenker ==
Dynamisk Sportsskyting Norge
Norges Skytterforbund
Norges Metallsilhuettforbund
Norsk Svartkruttunion
Norske Reserveoffiserers Forbund
Scandinavian Western Shooters
.vc

.vc er Saint Vincent og Grenadinenes nasjonale toppnivådomene (ccTLD) for internett.  


== Bruk ==
Registrering er tilgjengelig for alle, og domenet er blitt brukt av en mangfoldighet av sider, som ikke nødvendigvis har noen tilknytning til landet. .vc kan også ses på som stående for "Venture Capital", "Ventura County", eller andre ting, og det har også fra tid til annen blitt markedsført som sådan.


== Registrering ==
Registrering er tilgjengelig direkte på andre nivå uten restriksjoner, eller på tredje nivå under diverse kategorier på andre nivå.


== Se også ==
Domenenavn
Landskoder (internett)
Toppnivådomene


== Eksterne lenker ==
IANA .vc whois informasjon
.vc domenets registreringsnettsted
.vc whois søk Arkivert 16. desember 2018 hos Wayback Machine. (drevet av Tucows)
Inishowen

Inishowen eller Inis Eoghain (irsk) er en stor halvøy helt nord på øya Irland. Halvøya ligger mellom Lough Swilly og Lough Foyle i grevskapet Donegal i Irland. Den har sitt navn etter Eogain, sønn av den legendariske overkonge Niall Noigíallach (se også Cenél nEógain). Historisk sett betegner også Inishowen en region som i tillegg til halvøya inkluderer Derryområdet vest for Lough Foyle.
Halvøya er om lag 885 km², og regnes som den største i Irland. Innlandet av halvøya er dekket av lave åser, for det meste dekket av myrland. Det høyeste punktet er Sliabh Sneacht (Snøfjellet), som er 619 meter over havet. Helt nord på halvøya ligger Malin Head som er det nordligste punktet på øya Irland.


== Folketall og bosetninger ==
Ved folketellingen i 2006 var det tilsammen 31 802 innbyggere på Inishowenhalvøya. Den største byen er Buncrana med 3 394 innbyggere. De fleste landsbyene ligger langs kysten. 

Noen av de største landsbyene på halvøya er:

Ballyliffin
Buncrana
Bridgend
Burnfoot
Burt
Carndonagh
Clonmany
Culdaff
Fahan
Glengad
Gleneely
Greencastle
Killea
Malin
Malin Head
Moville
Muff
Newtowncunningham
Redcastle
Quigley's Point
Zakk Wylde

Zakk Wylde (født Jeffrey Phillip Wiedlandt 14. januar 1967 i New Jersey) er en amerikansk heavy metal-gitarist.
Wylde er vokalist, pianist og gitarist i Black Label Society. Hans tredje band, Pride and Glory, ga ut musikkalbumet Pride and Glory i 1994, før de ble oppløst samme år. Han var soloartist en liten stund, men etter det akustiske albumet Book of Shadows og et avslått tilbud om å få spille i Guns N' Roses, dannet han bandet Black Label Society i 1998. Han er også med i Guitar Hero World Tour, i «Zakk Wylde Guitar Duel». I 2016 var han med å starte supergruppa Generation Axe. I 2023 skal han spille gitar for Pantera på deres første turné på 22 år, sammen med Anthrax-trommeslager Charlie Benante, vokalist Phil Anselmo og bassist Rex Brown.
Wylde begynte å spille gitar som 15-åring. Han har selv sagt at han som regel spilte 12 timer hver dag og noen ganger i strekk fra da han kom hjem fra skolen, til han skulle tilbake på skolen neste dag, for så å sove gjennom hele dagen. Når han vokste opp, spilte han i det lokale bandet «Stone Henge». Noen år senere, skiftet han gruppe til «Zyris». I 1987 takket han ja til å bli fast medlem i Ozzy Osbournes band. Han debuterte på albumet No Rest for the Wicked i 1988.  
Zakk Wyldes spill er sterkt influert av både countrymusikk og blues. Zakk Wylde er kjent for sine «hylende» overtoner.


== Diskografi ==
SoloBook of Shadows (1996)Pride & GloryPride & Glory (1994)Black Label SocietySonic Brew – (1999) – Spitfire Records
Stronger Than Death – (2000) – Spitfire Records
Alcohol Fueled Brewtality – (2001) – Spitfire Records
1919 Eternal – (2002) – Spitfire Records
The Blessed Hellride – (2003) – Spitfire Records
Hangover Music Vol. VI – (2004) – Spitfire Records
Mafia – (2005) – Artemis Records
Kings of Damnation 98-04 – (2005) – Spitfire Records
Shot to Hell – (2006) – Roadrunner Records
Order of the Black  – (2010) – E1 MusicOzzy OsbourneNo Rest for the Wicked (1988)
Just Say Ozzy (1990)
No More Tears (1991)
Ozzmosis (1995)
Down to Earth (2001)
Live at Budokan (2002)
The Essential Ozzy Osbourne (2003)
Prince of Darkness (Box Set) (2005)
Black Rain (2007)


== Referanser ==


== Eksterne lenker ==
(en) Offisielt nettsted 
(en) Zakk Wylde – kategori av bilder, video eller lyd på Commons 
(en) Zakk Wylde – galleri av bilder, video eller lyd på Commons 
(en) Zakk Wylde på Internet Movie Database 
(en) Zakk Wylde hos The Movie Database 
(en) Zakk Wylde hos Behind The Voice Actors 
(en) Zakk Wylde på Apple Music 
(en) Zakk Wylde på Discogs 
(en) Zakk Wylde på MusicBrainz 
(en) Zakk Wylde på Encyclopaedia Metallum 
(en) Zakk Wylde på Encyclopaedia Metallum 
(en) Zakk Wylde på Spotify 
(en) Zakk Wylde på Songkick 
(en) Zakk Wylde på Last.fm 
(en) Zakk Wylde på Genius — sangtekster 
(en) Zakk Wylde på AllMusic 
Zakk Wylde på Twitter 
Zakk Wylde på Facebook 
Zakk Wylde på Instagram 
Zakk Wylde på YouTube 
Black Label Societys hjemmeside